
Text rozhodnutia
Súd: Krajský súd Bratislava Spisová značka: 8Sd/74/2011 Identifikačné číslo súdneho spisu: 1011200631 Dátum vydania rozhodnutia: 27. 02. 2012 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2012:1011200631.1 Uznesenie Krajský súd v Bratislave v právnej veci navrhovateľky: K. Y., bytom Ž. X, F., proti odporkyni: Sociálna poisťovňa ústredie, Ul. 29. augusta 8, Bratislava o invalidný dôchodok takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 29.12.2010 žiadala preskúmať rozhodnutie odporkyne sp.zn.XXX XXX XXXX zo dňa 13.12.2010 z dôvodu nesúhlasu s určenou mierou poklesu schopnosti vykonávať zárobkovú činnosť. Novým rozhodnutím sp.zn. XXXXXXX 309 zo dňa 16.2.2012 priznala odporkyňa navrhovateľke zvýšenie invalidného dôchodku v sume 199,50 eur mesačne od 6.12.2011. Týmto plne vyhovela odvolaniu navrhovateľky. Podľa § 250o O.s.p., ak správny orgán, ktorého rozhodnutie súd preskúmava vydá nové rozhodnutie, ktorým návrhu celkom vyhovie, súd uznesením konanie zastaví. Pretože rozhodnutím sp.zn. XXXXXXX 309 bolo celkom vyhovené návrhu (odvolaniu) navrhovateľky, súd v zmysle § 250o O.s.p. konanie zastavil. O trovách konania súd rozhodol podľa § 146 ods. 1 písm. c/ O.s.p. (§ 250l ods. 2, § 246c O.s.p.). Poučenie: Proti tomuto uzneseniu je možné podať odvolanie v lehote 15 dní od jeho doručenia na Krajský súd v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2012:1011200631.1 (dáta aktuálne k 4. 11. 2026). Záväzné je znenie zverejnené súdom.




